Domai

Domai () – Artimųjų Rytų, Šiaurės Afrikos, Kaukazo, Centrinės Azijos ir Indijos tauta. Manoma, kad jie giminingi Indijos dombams.

 Kultūra 
Savo kultūrą ir istoriją jie išreiškia muzika, poezija ir šokiais. Iš pradžių buvo tikima, kad jie giminingi čigonams, bet domų kalba rodo, kad jie išvyko iš Indijos subkontinento VI a. Čigonai visame pasaulyje vadina save romais, o tai jų kalba reiškia žmonės. Romai, domai ir lomai yra čigonų grupės, kurios skilo VI a. Vakarų Europą pasiekė romai, o Persijoje ir Turkijoje liko domai.

Viena iš domų grupių, gavazai, ypač pagarsėjo savo šokiais ir muzika. Gavazų šokėjai dalyvavo Egipte atsirandant Raqs sharqi šokio stiliui, iš kurio atsirado vakarietiškas pilvo šokis.

 Pasiskirstymas 
Daugumą iš 2,2 mln. domų gyvena Turkijoje, Egipte ir Irane. Dalis jų yra Afganistane ir Irake. Šiek tiek jų yra Libijoje, Tunise, Alžyre, Maroke, Jordanijoje, Sirijoje ir kitose Vidurio Rytų šalyse.

Tikslus domų skaičius nežinomas, nes kartais jie neįtraukiami į gyventojų surašymus ar juose savęs neįvardija domais. Dauguma jų kalba tų šalių, kuriose gyvena, kalbomis, labai mažai vartoja domų kalbą. Iraniečiai ir afganai vadina juos gurbati ar kouli, o tai reiškia „užsieniečiai“. Irano dainininkė Googoosh sukūrė dainą Koeli, kurioje mini domus. Kita Irano domų grupė yra loriai, gyvenantys beludžių regione. Domai taip pat gyvena Pakistane.

Daug domų ir čigonų gyvena Jordanijoje, kur jie slepia savo tapatybę, nes ją atskleidus arabų visuomenė jų atsižada.Gypsies and the problem of identities: contextual, constructed and contested, Volume 2003
Volume 17 of Transactions S
Volume 17 of Transactions (Svenska forskningsinstitutet i Istanbul), Gypsies and the Problem of Identities: Contextual, Constructed and Contested, Adrian Marsh
Authors Adrian Marsh, Elin Strand, Svenska forskningsinstitutet i Istanbul
Editors Adrian Marsh, Elin Strand, published by Swedish Research Institute in Istanbul, 2006, p. 207 

 Išnašos 

Kategorija:Artimųjų Rytų tautos
Kategorija:Indų grupės tautos
Kategorija:Čigonai